» Om hockey
» Kontakt hockey
Hockey i Parasport Danmark er for mennesker med et udviklingshandicap og er en af de største idrætter for denne gruppe. Hockey spilles i Special Olympics-regi og har stor international udbredelse. Hockey i Parasport Danmark er en form for halhockey, hvor der spilles med en puck.
Et hold består af maks. otte spillere. Der spilles med fire markspillere og én målmand på banen. Der kan frit udskiftes ved spilafbrydelser. Der spilles på en lille bane på ca. 12 x 20 m for børne-, dame-, C -, D- og E- rækken. A- og B-rækken spiller på en bane på ca. 20 x 25 m. Rundt om banen er der bander (svarende til bander, som bruges indendørs fodbold). Målene er 90 cm x 60 cm. Der spilles med en flad puck af halvhård plast, og der spilles med stave i plast (ligner ishockeystave). Målmanden kan benytte almindelige benskinner eller knæbeskyttere og spiller med en almindelig stav eller en særlig målmandsstav. En kamp er på to perioder á ti minutter. Læs mere om reglerne under ”Regler”.
Parasport Danmarks hockeyturnering gennemføres med et grundspil i tre regioner i flere rækker, som slutter med et finalestævne, hvor hver region deltager med deres bedste hold i hver af de syv rækker.
Hockeyholdene inddeles i rækker efter niveau. Dertil kan komme børnerækker og damerækker.
Hockey er primært for spillere med generelle indlæringsproblemer eller et udviklingshandicap.
www.hockeyogfloorball.dk
www.hal-hockey.dk